Erling Holden

Erling Holden (født 25. oktober 1961 i Oslo) er professor og forskningsleder for program for fornybar energi ved Høgskulen i Sogn og Fjordane. Han har en doktorgrad i by- og regionplanlegging fra Norges teknisk-naturvitenskapelige universitet (2001) og en sivilingeniørutdannelse i energi- og prosessteknikk fra samme sted (1988).

 Faglig profil 
Holden har i mer enn 20 år forsket på sammenhenger mellom transport, energi og miljø. Forskningen spenner over teknologisk-orienterte studier, planleggingsstudier og studier av sammenhenger mellom holdninger og atferd.

Siden 2000 har Holden en omfattende publikasjons- og foredragsvirksomhet innen området transport, energi og miljø. Han har nylig publisert en engelsk fagbokHolden, E (2007) Achieving Sustainable Mobility: Everyday and Leisure-time Travel in the EU (Aldeshot: Ashgate) og en norsk populærvitenskapelig bokHolden, E, Linnerud, K og Schlaupitz, H (2009) Transport og miljø (Trondheim: Tapir Akademisk forlag) innen området. Han har dessuten publisert 15 artikler i internasjonale tidsskrifter og antologier, 16 artikler i norske tidsskrifter og mer enn 30 aviskronikker.

 Referanser 

 Eksterne lenker  

Kategori:Norske professorer i teknologiske fag
Kategori:Norske sivilingeniører
Kategori:Personer fra Oslo
Kategori:Fødsler i 1961
Kategori:Personer tilknyttet Høgskulen i Sogn og Fjordane